[{"text_idx": "#000001", "text": "E 2013 e voe roet lan\u0303s d\u2019an \u201cDry January\u201d \u2014 miz Genver sec\u2019h, da lavaret eo hep alkool \u2014 evit ar wech kentan\u0303 e Bro-Saoz. Un doare d\u2019ober ur poent war e emzalc\u2019h e-ken\u0303ver ar boeson eo. Bep bloaz e vez muioc\u2019h-mui a dud hag a dremen 31 deiz hep takenn alkool ebet. E Breizh ivez..."}, {"text_idx": "#000002", "text": "E Fran\u0303s hag e Breizh ivez, ya, daoust m\u2019en deus nac\u2019het ar prezidant Emmanuel Macron lakaat an darvoud da ofisiel e 2020... evit chom hep feukin\u0303 tud lobiou\u0300 an alkool hag ar gwin. \u201cGouzout a reomp e vez prenet 80 % eus an alkool gwerzhet gant 20 % eus ar re a ev anezhan\u0303, da lavaret eo gant ar re a ev kalz, gant ar re a zo adikt. Al lobiou\u0300 o deus ezhomm-bras anezho.\u201d a lavare Michel Reynaud, adiktologour, e 2020."}, {"text_idx": "#000004", "text": "Ar madiou\u0300\u201cAn avu \u2014 en deus ur perzh ret-holl evit dilemel an toksinou\u0300 \u2014 a ya war wellaat adalek 15 deiz hep alkool. Ar c\u2019housked a zeu da vezan\u0303 gwelloc\u2019h-gwellan\u0303 o vezan\u0303 donoc\u2019h ha kalz diskuizhusoc\u2019h. An imor a zeu da vezan\u0303 gwelloc\u2019h ivez rak ur mignon faos eo an alkool\u201d eme Myriam Poutrieux, adiktologourez. \u201cE-giz un dienkrezer1 eo hervez ar gwel met un diwaskader2 eo.\u201d Lod a lavar n\u2019eo nemet ur c\u2019hiz. Lod all o deus c\u2019hoant chen\u0303ch ha dont da vezan\u0303 yac\u2019hoc\u2019h. Lod a glask chen\u0303ch o emzalc\u2019h. Muioc\u2019h-mui a dud a baouez da evan\u0303 zoken. Met an traou\u0300 n\u2019int ket ken simpl se, evel ma vez lavaret e brezhoneg : \u201cNeb zo re vignon d\u2019ar gwin mat zo enebour da vab e dad.\u201d"}, {"text_idx": "#000005", "text": "1dienkrezer : anxiolytique2diwaskader : de\u0301presseur"}, {"text_idx": "#000008", "text": "Dazont diasur ar brezhoneg e Gron\u0303vel"}, {"text_idx": "#000013", "text": "40 vloaz Radio kreiz breizh"}]